ഒതുക്കുങ്ങലില് കോണ്ഗ്രസ് പ്രവര്ത്തകര് തമ്മിലടിച്ചു കോട്ടക്കല്: ഉന്നതവിജയം നേടിയ എസ്.എസ്.എല്.സി വിദ്യാര്ഥികളെ അനുമോദിക്കാന് സംഘടിപ്പിച്ച ചടങ്ങില് കോണ്ഗ്രസ് പ്രവര്ത്തകര് തമ്മില് തല്ലി. ഞായറാഴ്ച വൈകീട്ട് ഒതുക്കുങ്ങലിലാണ് സംഭവം. യൂത്ത് കോണ്ഗ്രസ് കമ്മിറ്റി സംഘടിപ്പിച്ച അവാര്ഡ് ദാന ചടങ്ങാണ് സംഘര്ഷഭരിതമായത്. മണ്ഡലം കോണ്ഗ്രസ് കമ്മിറ്റി അറിയാതെയാണ് പരിപാടി സംഘടിപ്പിച്ചതെന്നാണ് ഒരു വിഭാഗത്തിെന്റ ആരോപണം. ചോദ്യം ചെയ്ത് ഇവര് രംഗത്തെത്തിയതോടെ ബഹളമയമായി. ഉപഹാരങ്ങള് നല്കാതെ വിദ്യാര്ഥികളെ ഒഴിവാക്കിയതിന് പിന്നാലെ ഇരുവിഭാഗം പ്രവര്ത്തകരും തമ്മില്തല്ലുകയായിരുന്നു. ഉദ്ഘാടകന് സ്ഥലത്തെത്തിയെങ്കിലും പ്രശ്നം വഷളാകുമെന്നറിഞ്ഞ് സ്ഥലം വിട്ടു. കോട്ടക്കല് പൊലീസ് സ്ഥലത്തെത്തിയെങ്കിലും തല്ക്കാലം രമ്യതയിലെത്തി.